O‘zbekiston Respublikasi Tashqi ishlar vazirligida Rossiya Federatsiyasining Favqulodda va muxtor elchisi Vladimir Tyurdenov bilan uchrashuv bo‘lib o‘tdi. Bu haqda vazirlik matbuot xizmati xabar bermoqda. Uchrashuvda Toshkent shahrida bo‘lib o‘tgan Iqtisodiy hamkorlik bo‘yicha O‘zbekiston—Rossiya hukumatlararo komissiyasining 18-yig‘ilishi yakunlari yuzasidan fikr almashildi. Suhbat davomida turli darajadagi bo‘lajak ikki tomonlama uchrashuvlar kun tartibiga taqdim etilayotgan masalalar ham ko‘rib chiqildi.